SET ร่วง 9 จุด เซ่นธปท.ออกมาตรการสกัดเก็งกำไรค่าเงินบาท แนะจับตาตัวเลข GDP จีนสัปดาห์หน้า
SET ร่วง 9 จุด เซ่น ธปท.ออกมาตรการสกัดเก็งกำไรค่าเงินบาท แนะจับตาตัวเลข GDP จีนสัปดาห์หน้า โดยดัชนีปิดตลาดวันนี้ ที่ระดับ 1,731.59 จุด ลบ 8.86 จุด หรือ 0.51% มูลค่าการซื้อขาย 7.1 หมื่นล้านบาท
SET ร่วง 9 จุด เซ่น ธปท.ออกมาตรการสกัดเก็งกำไรค่าเงินบาท แนะจับตาตัวเลข GDP จีนสัปดาห์หน้า
12 ก.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,731.59 จุด ลบ 8.86 จุด หรือ 0.51% มูลค่าการซื้อขาย 7.1 หมื่นล้านบาท
10 หุ้นกดดัชนีวันนี้

ด้านนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยวันนี้ปรับตัวลง หลังจากที่ธนาคารแห่งประเทศไทย (ธปท.) ออกมาตรการสกัดการเก็งกำไรค่าเงินบาท อีกทั้งหุ้นไทยก็ปรับตัวขึ้นมามากแล้ว ดังนั้นนักลงทุนจึงเลือกที่จะขายเพื่อลดความเสี่ยงและรอดูสถานการณ์ก่อน
อนึ่ง ธปท.ปรับเกณฑ์ยอดคงค้างบัญชีเงินฝากสกุลบาทของผู้มีถิ่นที่อยู่นอกประเทศ (non-resident : NR) ทั้ง Non-resident Baht Account for Securities (NRBS) และบัญชี Non-resident Baht Account (NRBA) ให้เข้มขึ้น โดยปรับเกณฑ์ยอดคงค้าง ณ สิ้นวันของบัญชี NRBS และ NRBA ให้ลดลง จากเดิมกำหนดไว้ที่ 300 ล้านบาท เป็น 200 ล้านบาทต่อราย NR ต่อประเภทบัญชี โดยให้เริ่มมีผลบังคับใช้ตั้งแต่วันที่ 22 ก.ค.62 เป็นต้นไป
นายธนเดช กล่าวอีกว่า ตลาดหุ้นในภูมิภาคเอเชียวันนี้แกว่งแคบ เนื่องจากเชื่อว่าธนาคารกลางสหรัฐ (เฟด) จะปรับลดอัตราดอกเบี้ยในการประชุมช่วงปลายเดือนก.ค.นี้ ซึ่งตลาดฯได้ตอบรับเรื่องนี้ไปแล้ว จากนี้ไปก็ขึ้นอยู่ปัจจัยพื้นฐานของแต่ละตลาดฯจะเป็นอย่างไร โดยสัปดาห์หน้าให้ติดตามตัวเลขผลิตภัณฑ์มวลรวมภายในประเทศ (GDP) งวดไตรมาส 2/62 ของจีน ส่วนวันนี้ก็ให้ติดตามดูการซื้อขายของนักลงทุนต่างชาติจะเป็นอย่างไรบ้าง
ส่วนแนวโน้มการลงทุนในสัปดาห์หน้า คาดตลาดฯคงจะแกว่งแคบ พร้อมให้แนวรับ 1,700 จุด ส่วนแนวต้าน 1,750 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BEM มูลค่าการซื้อขาย 4,231.27 ล้านบาท ปิดที่ 10.60 บาท ลดลง 0.40 บาท
TOP มูลค่าการซื้อขาย 2,742.12 ล้านบาท ปิดที่ 72.50 บาท เพิ่มขึ้น 1.50 บาท
TRUE มูลค่าการซื้อขาย 2,548.16 ล้านบาท ปิดที่ 6.15 บาท ราคาไม่เปลี่ยนแปลง
PTT มูลค่าการซื้อขาย 2,501.55 ล้านบาท ปิดที่ 47.75 บาท ลดลง 0.50 บาท
PTTGC มูลค่าการซื้อขาย 1,618.46 ล้านบาท ปิดที่ 62.75 บาท เพิ่มขึ้น 0.75 บาท
 
ตลาดหุ้นเอเชีย
